על פי משרד הבריאות, סיגריות אלקטרוניות מזיקות 95% פחות מסיגריות רגילות. בסרטון שעלה לאחרונה, בכדי לחזק את הטענה, נציגי המשרד מציגים ניסוי אשר מנסה לדמות את ריאותיו של מעשן כבד לעומת צריכה של אותה כמות של ניקוטין דרך סיגריה אלקטרונית.

במהלך הניסוי החוקרים השתמשו בצנצנות זכוכית מלאות בצמר גפן אליהן מחוברות צינוריות גומי על מנת להדגים את מה שקורה בריאות. דרך "ריאת המעשן" החוקרים הדגימו צריכה של 16 קופסאות סיגריות, שהן הממוצע החודשי של מעשנים כבדים. ב"ריאה" השניה הדגימו צריכה של אותה כמות ניקוטין באידוי בסיגריה אלקטרונית.

תוצאת הניסוי הייתה מחרידה(!) כמות הזפת, שנוצרת משאיפת העשן, שהצטברה בצנצנת המדמה ריאה של מעשן הייתה בלתי נתפסת. וזה רק אחרי חודש אחד של עישון. תחשבו על כמות הזפת שמצתברת בריאות של מעשן אחרי כמה שנים… לעומת זאת בריאה שמדמה אידוי התגלו שרידי שרידים בלבד.